  Майя Бывальцева 2-тӥ шуркынмонлы Удмуртиын эшшо 135 адямилэсь выль коронавирус инфекциез шараязы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназ ивортӥзы. Диагноззы Ижкарын 79 улӥсьёслэн зэмаз, Дэри ёросын – 16, Сюмси ёросын – 14, Воткаын – 10, Сарапулын – ньыль, Можгаын, Сарапул, Шаркан ёросъёсын – куинь, Грак ёросын – кык, Якшур-Бӧдья ёросын – одӥг. Озьы ик лыдӟе: «Удмурт калыклэн кунлыкез: кутсконэз но туала вакытлэн куронъёсыз» Туннэ нуналлы Удмуртиын выль коронавирус инфекциен черлан 9 сюрс 257 учыр лабораториосын зэматэмын. 7 сюрс 305 адями йӧназ, 165 мурт улонысь кошкиз. Та дыре 152-лэн висисьёслэн тазалыксы секыт лыдъяське. Удмуртиын коронавируслы оглом 530 сюрс 202 эскеронъёс ортчытӥзы, берло нуналскын – 5 сюрс 185.  Тегъёс: Тазалык Ижкар висён Удмуртия коронавирус  